  Анжелика Тихонова корреспондент 18-тӥ южтолэзе Удмуртиысь куасэн бызьылӥсь Александр Ившин 19-20 аресъем спортсменъёс пӧлын Россилэн первенствояз зарни медаль утӥз. Со сярысь элькунысь куасэн бызьылонъя федерацилэн «ВКонтакте» мерлыко вотэсысь бамаз ивортӥзы. Александр Ившин классика амалэн 10 иськеме нимаз бызьылонын вормиз. Со дистанцизэ 27 минут 40,3 секунд ӵоже ортчиз. Кыкетӥ инты Татарстанысь Алексей Локтинов басьтӥз, куинетӥ Нижний Новгород улосвылысь Никита Родионов вуиз Удмуртиысь мукет спортсменъёсмы таӵе интыос басьтӥзы: Александр Зубков – 12-тӥ, Владимир Лекомцев – 18-тӥ, Данил Корепанов – 47-тӥ, Виктор Иванов – 69-тӥ, Евгений Вахрушев – 84-тӥ, Никита Кашин – 95-тӥ, Всеволод Усольцев – 105-тӥ. Со нуналэ ик нылъёс классика амалэн 5 иськеме нимаз бызьылонын кужымзэс мертазы. Удмуртиысь спортсменкаос вормисьёс пӧлы ӧз сюре. Шаерысьтымы куасэн бызьылӥсьёс пӧлын устоез Арина Перевозчикова луиз, со 8-тӥ инты басьтӥз. Анна Вершинина – 37-тӥ, Анита Алексеева – 51-тӥ, Диана Алексеева – 58-тӥ. Пусъём, нунал талэсь азьвыл спортсменъёсмы эрико амалэн спринтъёсы пыриськизы. Диана Алексеева полуфиналэ потыны быгатӥз, Александр Зубков но Александр Ившин – четвертьфиналозь вуизы. Киров улосвылысь Кирово-Чепецк карын ӵошатсконъёс ӵошатсконъёс шутэтскон нуналъёсы азинтӥськозы. 20-тӥ южтолэзе эстафетаос ортчозы, 21-тӥ южтолэзе – эрико амалэн масс-стартъёс. Тодэ вайытом, кемалась ик ӧвӧл Александр Ившин егитъёс пӧлын дуннелэн чемпионэз луиз. Со сяна, спортсмен Якшур-Бӧдья ёрослэн командаеныз Спортъя элькун тол гурт шудонъёсын эстафетаын вормиз.  Тегъёс: Спорт Киров Удмуртия Россия куасэнбызьылон  